墨西哥政治

墨西哥而家行緊一個聯邦總統代議民主共和國嘅政體，墨西哥總統同時係政府同國家嘅元首。而墨西哥現時係實行緊多黨制。按照1917年嘅憲法，聯邦政府代表國家，並且分為行政、立法同司法三個分支，而墨西哥嘅成員州份亦必須要有一個按自己憲法成立嘅共和議會政體。

現時墨西哥主要政黨包括中間至中間偏右嘅革命制度黨、右派嘅國家行動黨、左派嘅民主革命黨同埋左派嘅國家復興運動。